OpenLLM-France/wikimedia huggingface dataset:
# Araski AES

ARASKI Arabako Saskibaloia (izen osoa ARASKI Arabako Emakumeen Saskibaloia) Arabako hiriburuko saskibaloi taldea da. 2010ean UPV-Alava eta Abaroa taldeak bilduz sortua. Taldea 2016an Espainiako Emakumezko Saskibaloi Ligara igo zen.

## Jatorria

UPV-Alava eta Abaro taldeek "Araski Arabako Emakumeen Saskibaloia" elkartea sortu zuten, Araban emakumezkoen saskibaloia egituratzeko organo gisa. Elkarte honen helburua zen klubak eta ikastetxe gehienak biltzea saskibaloiarako proiektu berean.
2010. urtean "Tiempo de chicas" proiektua abian jarri zen, Arabako Foru Aldundiak eta EHUk babestuta. Horri esker, egonkortasun eta kirol proiekzio handiagoa ematen zaio Arabako saskibaloiari.

## Helburua

ARASKI AES saskibaloiko emakumeentzako formakuntza eta promoziorako proiektua da. Kirolaren helburuak ez ezik, beste helburu batzuk ere lortzeko lan egiten duena. Arabako emakumezkoen kirolari eta kirolariei ikusgarritasuna emateko nahian sortu zen. Proiektuak lortu nahi dituen helburuak hurrengoak dira: emakumeen ahalduntzea, lidergoa, erreferenteak sortzea, gizon eta emakumeen arteko berdintasuna, besteak beste.

## Uniformea

Araskiko uniforme nagusia berdea da, bai elastikoa baita prakak ere, eta letra zuriak ditu. Ordezkoa, berriz, fuksia kolorekoa, baina 2020/2021 denboraldirako beltzarekin aldatu dute.

## Pabiloia

Taldearen pabiloi ofiziala Mendizorrotza da, Gasteizko udaletxekoa dena. Amadeo Garcia Salazar plazan kokatuta, 3000 pertsonentzako edukiera duena. Han, 2019ko Erregina Kopa jokatu zen otsailaren 28tik martxoaren 3ra.

## Palmaresa

* Espainiako Liga (0): final erdiak 2017an.
** Liga 2 (1): 2015-16
** 1. Nazionala (1): 2012-13
* Erreginaren Kopa (0): final erdiak 2017 eta 2020an.
* Euskal Kopa (3): 2017, 2018, 2019

## Azken urteak

| Urtea | Maila | Postua | Kopa |
| 2010-11 | 1. Nazionala | 4.a | |
| 2011-12 | 1. Nazionala | 2.a | |
| 2012-13 | 1. Nazionala | 1.a (igo) | |
| 2013-14 | Liga 2 | 4.a | |
| 2014-15 | Liga 2 | 2.a | |
| 2015-16 | Liga 2 | 1.a (igo) | |
| 2016-17 | Liga | 6.a, final erdiak | final erdiak |
| 2017-18 | Liga | 10.a | |
| 2018-19 | Liga | 7.a, final 1/4 | final 1/4 |
| 2019-20 | Liga | bertan behera¹ | final erdiak |
| 2020-21 | Liga | 11.a | |
| 2021-22 | Liga | 12.a | |
| 2022-23 | Liga | 10.a | final erdiak |
| 2023-24 | Liga | 12.a | |
* ¹ 2019-20an denboraldia bertan behera gelditu zen COVID-19 pandemiaren erruz. Une horretan, bukatzeko lau jardunaldiren faltan, Gernika KESB hirugarren postuan zegoen ligan.

## 2022-2023 Taldea

| # | Izena | Postua |
| 4 | Annika Holopainen | Hegal-pibota |
| 7 | Maider Castellano | Antolatzailea |
| 9 | Maria Asurmendi | Antolatzailea |
| 10 | Natalie van den Adel | Hegalekoa |
| 11 | Maimouna Diarra | Pibota |
| 12 | Txell Alarcón | Hegalekoa |
| 13 | Laura Pardo | Pibota |
| 14 | Florencia Chagas | Eskolta |
| 15 | Marina Ortiz de Zárate | Hegalekoa |
| 22 | Tanaya Atkinson | Hegalekoa |
| 27 | Agostina Burani | Hegal-pibota |

## Kanpo estekak

* (Gaztelaniaz) Webgune ofiziala
* Araski AES Twitter-en
* Araski AES Facebook-en
* Datuak: Q21280692
* Multimedia: Araski AES / Q21280692
# Ibaeta Kirol Elkartea

Ibaeta Kirol Elkartea, Donosti Basket Neskak izenaz ezaguna, Gipuzkoako hiriburuko saskibaloi taldea da. Kluba 2009an sortu zuten Bera Bera, Intxaurrondo Internacional eta Alde Zaharra Donostiako taldeen arteko hitzarmenaren ondorioz.
Lehen taldea IDK Gipuzkoa izenaz Espainiako Emakumezko Saskibaloi Ligan dabil.

## Azken urteak

| Urtea | Maila | Postua | Kopa |
| 2006-07 | 1. Nazionala | ? | |
| 2007-08 | Liga 2 | 12.a | |
| 2008-09 | Liga 2 | 12.a | |
| 2009-10 | Liga 2 | 4.a | |
| 2010-11 | Liga 2 | 8.a | |
| 2011-12 | Liga 2 | 3.a | |
| 2012-13 | Liga 2 | 1.a (igo) | |
| 2013-14 | Liga | 8.a | |
| 2014-15 | Liga | 9.a | |
| 2015-16 | Liga | 10.a | final erdiak |
| 2016-17 | Liga | 5.a, final 1/4 | |
| 2017-18 | Liga | 6.a, final 1/4 | final erdiak |
| 2018-19 | Liga | 6.a, final 1/4 | |
| 2019-20 | Liga | bertan behera¹ | |
| 2020-21 | Liga | 10.a | final 1/4 |
| 2021-22 | Liga | 6.a, final 1/4 | final 1/4 |
| 2022-23 | Liga | 12.a | |
| 2023-24 | Liga | 7.a, final 1/4 | final 1/4 |
* ¹ 2019-20an denboraldia bertan behera gelditu zen COVID-19 pandemiaren erruz. Une horretan, bukatzeko lau jardunaldiren faltan, IDK Gipuzkoa hamaikagarren postuan zegoen ligan.

## Palmaresa

* Espainiako Liga (0): bosgarrena 2017an.
* Erreginaren Kopa (0): finalerdiak 2016 eta 2018an.
* Euskal Kopa (4): 2011, 2013, 2022, 2023

## 2022-2023 Taldea

| # | Izena | Postua |
| 4 | Nicole Cardaño-Hillary | Antolatzailea |
| 7 | Ane Esnal | Antolatzailea |
| 8 | Cristina Soriano | Pibota |
| 10 | Yurena Díaz | Antolatzailea |
| 11 | Ivana Raca | Hegal-pibota |
| 12 | Vanesa Jasa | Eskolta |
| 14 | María España | Hegalekoa |
| 15 | Mariam Coulibaly | Pibota |
| 20 | Natalia Rodríguez | Hegalekoa |
| 24 | Joy Brown | Hegalekoa |
| 42 | Kadri Ann Lass | Hegal-pibota |

## Erreferentziak

* ↑ 2014-15 denboraldiko gida
* ↑ www.euskaraz.net

## Kanpo estekak

* (Gaztelaniaz) Webgune ofiziala
* Datuak: Q20016784
# Pentaklorofenol

    Artikulu hau pestizidari buruzkoa da; beste esanahietarako, ikus «PCP».
Pentaklorofenola konposatu organiko aromatikoa da, C$_6$Cl$_5$OH formula duena organokloratuen familiakoa. Solido kristalino kolorgea da.
Poluitzaile organiko iraunkorra da eta Stockholmeko Hitzarmenak fabrikatzea eta erabiltzea debekatzen du salbuespen batzurekin.

## Sintesia

Pentaklorofenola sintetizatzen da fenola kloratuz katalisatzaile egoki baten presentzian.

## Erabilera

Pentaklorofenola pestizida eta desinfektatzaile moduan erabili da. Zurezko hagak, zutoin, hesi eta posteak babesteko usatzen da.

## Toxikotasuna

Pentaklorofenola toxikoa da irentsiz, arnastuz eta larruazalean zehar xurgatuz.
Pentaklorofenolak ondorio kaltegarriak ditu gibelarentzat, giltzurrunentzat, odoloarentzat, nerbio-sistemarentzat eta sistema immunologikoarentzat

## Erreferentziak

* ↑ (Ingelesez) PubChem. «Pentachlorophenol» pubchem.ncbi.nlm.nih.gov (Noiz kontsultatua: 2024-10-19).
* 1 2 Stockholm Convention on Persistent Organic Pollutants. .
* ↑ Marlow, D. A.. (1986). «Hexachlorobenzene exposure in the production of chlorophenols» IARC scientific publications (77): 161–169. ISSN 0300-5038. PMID 3596705. (Noiz kontsultatua: 2024-10-19).
* ↑ «Pentachlorophenol - Hazardous Agents | Haz-Map» haz-map.com (Noiz kontsultatua: 2024-10-19).
* Datuak: Q423922
* Multimedia: Pentachlorophenol / Q423922
# Martini

Martini gin eta bermutarekin eginiko koktela da, oliba edo limoi azal biratuarekin apaindua. Koktel-kopan zerbitzatu ohi da. Martiniaren aldaera asko daude, nahiz eta ezagunena vodka martini izan, non ginebra vodkaz ordezten den. Beste aldaera bat martini bikoitza da, ginebra eta vodka kopuru bikoitzarekin. Edari hau, orokorrean, aperitibo gisa edo afaldu aurretik hartu ohi da.

## Historia

Martini 1910 inguruan sortua dirudi. XX. mendeko lehen hamarkadan New Yorkeko Knickerbocker Club aretoko barra-buru izan zen Martini jaunarengandik etor daiteke haren izena. Beste teoria batek XIX. mendearen amaieran Bostongo taberna batean koktela asmatu zuen Martínez jaun batekin lotzen du. Martini & Rossi bermut markatik ere erator daiteke, bere produktuak Estatu Batuetara esportatzen baitzituen koktela izan baino askoz lehenago.

## Erreferentziak

* ↑ Bardi, Carla. (cop. 2008). El libro de plata de los cócteles : 1001 cócteles para todas las ocasiones. Robinbook ISBN 978-84-96054-43-1. PMC 971702506. (Noiz kontsultatua: 2022-05-02).
* ↑ Edmunds, Lowell. (1998). Martini, straight up : the classic American cocktail. (Revised edition. argitaraldia) ISBN 0-8018-5971-9. PMC 38948289. (Noiz kontsultatua: 2022-05-02).
* ↑ https://eu.drink-drink.ru/kak-sozdat-luchshiy-vodochnyy-martini/
* ↑ Egile Batzuk. (2008). El libro de plata de los cócteles. Grasindo. 20-21.or. ISBN 9788496054431.

## Kanpo estekak

* Nola egin vodka-martini koktela?
* Datuak: Q273027
* Multimedia: Martini (cocktail) / Q273027
# Kepler-1371c

Kepler-1371c exoplaneta bat da, eta gutxienez bi planetaz osatutako sistema planetarioaren parte da. Kepler-1371 izeneko izarra orbitatzen du. 2016an aurkitu zuen Kepler zundak, igarobide astronomikoaren bidez.

## Erreferentziak

* ↑ https://www.openexoplanetcatalogue.com/planet/Kepler-1371%20c
* ↑ https://exoplanet.eu/catalog/kepler_1371_c--3448/
# Kendra Chéry

Kendra Chéry (Les Abymes, Guadalupe, 2001eko uztailaren 16a) Guadalupe departamentuan jaiotako frantziar saskibaloi jokalari profesionala da. 1,88 m neurtzen du eta hegaleko edo hegal-pibot postuetan jokatzen du. 2024an Lointek Gernika taldeak fitxatu zuen.

## Ibilbidea

Zazpi urte zituela Calaisen hasi zen saskibaloian jokatzen. Aita ere saskibaloi jokalaria izana zuen. 2017an Europako 16 urtez azpiko txapelduna izan zen Frantziako selekzioarekin.
2018an Lyongo ASVEL taldean hasi zen jokatzen eta harekin Frantziako Liga irabazi zuen. Ondoren Roche Vendée taldean aritu zen eta 2020an Mont-de-Marsan hiriko Basket Landes taldeak fitxatu zuen. Basket Landesekin hiru denboraldi egin zituen, Liga bat eta bi Kopa irabaziz.
2024ko maiatzean Lointek Gernika taldeak fitxatu zuen.

## Taldeak

Elite mailako taldeak :
| Taldea | Denboraldia(k) |
| Lyon ASVEL | 2018-2019 |
| Roche Vendée | 2019-2020 |
| Basket Landes | 2020-2024 |
| Lointek Gernika | 2024- |

## Palmaresa

* Frantziako Liga (2): 2019 eta 2021.
* Frantziako Kopa (2): 2022 eta 2023.

## Erreferentziak

* 1 2 «Gernikak Kendra Chery fitxatu du» EITB 2024-05-24 (Noiz kontsultatua: 2024-10-19).
* ↑ (Frantsesez) «Basket Landes champion de France pour la première fois après sa victoire contre Lattes-Montpellier» L'Équipe (Noiz kontsultatua: 2024-10-19).
* ↑ (Frantsesez) FFBB. «Statistiques de Basket Landes vs Lyon, championnat CDF | CDF» Coupe de France (Noiz kontsultatua: 2024-10-19).

## Kanpo estekak

* Datuak: Q63718605
# Colette Audry

Colette Audry, (Orange, 1906ko uztailaren 6a- Issy-les-Moulineaux, 1990eko urriaren 20a) emakume idazle, antzerkigile, irakasle, eleberrigile, gidoilari eta literatura kritikoa izan zen. Ekintzatzaile ezaguna izan zen, bereziki sozialista, sindikalista, feminista eta antifaxista.

## Garrantzia

Audry Simone de Beauvoir eta Jean Paul Sartreren lagun gertua izan zen. Urtetan Les Temps modernes aldizkarian idatzi zuen eta Sartreren obra aztertu zuen; 1966an Sartreren obraren gaineko saikera idatzi zuen. 1956an Edgar Morin, Roland Barthes eta Jean Duvignaudekin batera Arguments (1956-1962) aldizkaria sortu zuen. 1962an Mouvement Démocratique Féminin (MDF) mugimendua sortzen lagundu zuen; MDF ideia sozialisten eta feministen benetako laborategia izan zen. 1962an Literaturaren Medicis saria irabazi zuen Derrière la baignoire eleberriarekin.

## Obra
### Liburuak

* On joue perdant, Éditions Gallimard, 1946 - narrazioak.
* Aux yeux du souvenir, Gallimard, 1947 - oroimenak.
* Léon Blum ou la politique du Juste, Éditions Julliard, 1955, - saiakera.
* Soledad, Éditions Denoël, 1956 - antzerkia (1967an Fruits amers izenburuarekin zinemara eramana).
* Derrière la baignoire, Gallimard, 1962 - eleberria, Médicis saria.
* Sartre et la réalité humaine, Seghers, 1966.
* L'Autre Planète, Gallimard, 1972 - eleberria.
* Les Militants et leurs morales, Flammarion, 1976 - saiakera.
* La Statue, Gallimard, 1983 - narrazioak.
* L'Héritage, Gallimard, 1984 - eleberria.
* Françoise l'ascendante, Gallimard, 1986 - eleberria.
* Rien au-delà, Éditions Denoël, 1993 - gutunak.

### Antzerkia

* 1956: Soledad, Colette Audryk idatzita, Paul-Hervieu saria de l’Académie française

### Filmografia

Gidoilari gisa film hauetan lan egin zuen:
* 1946 : La Bataille du rail, zuzendaria: René Clément
* 1946 : Les Malheurs de Sophie, zuzendaria Jacqueline Audry
* 1951 : Olivia, zuzendaria: Jacqueline Audry
* 1958 : Liberté surveillée, zuzendariak: Henri Aisner eta Vladimir Voltchek
* 1967 : Fruits amers, zuzendaria: Jacqueline Audry
* 1968 : Le Socrate, zuzendaria: Robert Lapoujade
* 1969 : Le Lis de mer, zuzendaria: Jacqueline Audry

## Bibliografia

* Liatard Séverine: Colette Audry, 1906-1990. Hitzaurrea: Pascal Ory. Archives du féminisme bilduma. Presses Universitaires de Rennes ISBN: 9782753512351.

## Erreferentziak

* ↑ Dictionnaire des féministes: France, XVIIIe-XXIe siècle, PUF, 2017, 94 or.
* ↑ https://maitron.fr/spip.php?article10428
* ↑ https://www.pur-editions.fr/product/ean/9782753512351/colette-audry-1906-1990

## Kanpo estekak

* Datuak: Q52249
# Florbela Espanca

Florbela Espanca (floɾˈbɛlɐ (ɨ)ʃˈpɐ̃kɐg ahoskatua; Flor Bela d'Alma da Conceição jaioa, (Vila Viçosa, Portugal; 1894ko abenduaren 8a - Matosinhos, Portugal; 1930ko abenduaren 8a) portugaldar idazlea izan zen.
Portugalgo mugimendu feministaren aitzindari, bizitza zakar eta lasaia izan zuen, bere sufrimendu intimoak kalitate goreneko poesia bihurtuz, erotismoz eta feminitatez kargatuta.
Antónia de Conceição Lobo eta João Maria Espancaren alaba zen. Aitak ez zuen alaba gisa aitortu. Dena den, 1908an Antónia hil ondoren, João eta bere emazte Maria Espancak neskatoa zaindu zuten. Aitak aitatasuna Florbela hil eta handik urte batzuetara onartu zuen. Florbela Espancak A Vida ea Morte izeneko lehen poema idatzi zuen. 1913an, bere urtebetetze egunean, Alberto Moutinhorekin ezkondu zen. 1917an, literatura ikastaro bat egin zuen, eta ondoren gero Zuzenbidean matrikulatu zen. Lisboako Unibertsitatean matrikula hau egin zuen lehen emakumea izan zen.
1919an Livro de Mágoas argitaratu zuen urtean, nahigabeko abortu bat izan zuen. Momentu honetan Florbela buruko nahasmen sintoma larriak izaten hasi zen. 1921ean Alberto Moutinhorengandik banandu zen, eta ondorioz orduko gizarte aurreiritziei aurre egin behar izan zien. Hurrengo urtean, bigarren aldiz ezkondu zen António Guimarãesekin.
1923an Sóror Saudade liburua argitaratu zuen. Florbelak beste abortu bat izan zuen, eta senarrak dibortzioa eskatu zion.
1925ean hirugarren aldiz ezkondu zen Mário Lagerekin. Florberaren anaia Apeles hegazkin istrupu batean hil zen garai hartan, eta heriotza honek larriki eragin zion. Bizipen hauek jasotzeko As Máscaras do Destinok liburua idatzi zuen.
Bere buruaz beste egiten bi aldiz ahalegindu zen, 1930eko urrian eta azaroan, Charneca em Flor bere maisulanak argitaratu behar zuenean. Gertaera hauek argitarapena atzeratu zuten.
Biriketako edema diagnostikoa jaso ondoren bere buruaz beste egin zuen bere urtebetetze egunean, 1930eko abenduaren 8an. Hil ondoren, 1931ko urtarrilean Charneca em Flor liburua argitaratu zen.
* Datuak: Q467179
* Multimedia: Florbela Espanca / Q467179
# Helena Marques

Helena Marques (izen osoa: Helena Pereira Gonçalves Marques; Carcavelos, Cascais, 1935eko maiatzaren 17a - 2020ko urriaren 19a) portugaldar kazetari eta idazle bat izan zen.

## Biografia

Madeira uhartean jatorriak zituen arren, Helena Marques Carcavelosen jaio zen, Cascais hirian,1935ean. Kazetaritzan jardun zuen 36 urtez, bere ibilbidea Funchalgo Diário de Notícias egunerokoan hasi eta Lisboako Diário de Notícias egunkarian amaitu zuen, non zuzendariorde izan zen 1986tik 1992ra. Aldi berean, beste egunkari batzuetako idazle izan zen, besteak beste, A Capital, República eta A Luta.
2001eko ekainaren 28an, Ordem do Infante D. Henrique ohorezko izendapena jaso zuen, komendadore mailarekin.
Marques 2020ko urriaren 19an hil zen, 85 urte zituela.

## Lanak

* HM. (1992). O último cais. Lisboa: Publ. Dom Quixote ISBN 978-9722010610. OCLC .175129313.
* HM. (1994). A deusa sentada. Lisboa: Publicações Dom Quixote ISBN 978-9722011983. OCLC .1284745829.
* HM. (1998). Terceiras pessoas. Lisboa: Publicações Dom Quixote ISBN 978-9722014526. OCLC .43258497.
* HM. (2002). Os íbis vermelhos da Guiana. Lisboa: Publicações Dom Quixote ISBN 978-9722021036. OCLC .51876801.
* HM. (2007). Ilhas contadas. Lisboa: Publicações Dom Quixote ISBN 978-9722031691. OCLC .258351247.
* HM. (2010). O Bazar Alemão. Lisboa: Publicações Dom Quixote ISBN 978-9722041188. OCLC .696006548.

## Erreferentziak

* ↑ (Ingelesez) «Helena Marques | Discography» Discogs (web.archive.org) 2021-02-19 (Noiz kontsultatua: 2024-10-17).
* ↑ (Portugesez) «Escritora Helena Marques, autora de O Último Cais, morreu aos 85 anos» RTP Madeira (madeira.rtp.pt) (Noiz kontsultatua: 2024-10-17).
* ↑ (Portugesez) Clube de Jornalistas. (2014). «Prémios Gazeta 2013» Revista Clube de Jornalistas (web.archive.org).
* ↑ (Portugesez) Presidência da República Portuguesa. «Entidades Nacionais agraciadas com Ordens Portuguesas» Ordens Honoríficas Portuguesas (www.ordens.presidencia.pt) (Noiz kontsultatua: 2024-10-17).
* ↑ (Portugesez) Lusa. (2020-10-20). «Morreu a escritora Helena Marques, autora de “O Último Cais”» Público (Noiz kontsultatua: 2024-10-17).

## Ikus, gainera

* Maria Isabel Barreno
* Agustina Bessa-Luís
* Maria Teresa Horta

## Kanpo estekak

* (Portugesez) Centro Nacional de Cultura, Helena Marques (1935-2020)
* Datuak: Q43193780
# Maria João Mira

Maria João Mira (1959ko irailaren 18) Portugalgo idazle eta gidoilaria da.

## Ibilbidea

Batez ere Televisão Independente telebistarako prestatu dituen telenobelei esker ezaguna da. 2001ean Nicolau Breyner Produções ekoizleak Casa da Criação enpresa sortu zuen eta Maria João Mira haren lehen zuzendaria izan zen. Enpresa horrek telebistarako gidoiak sortzen eta komerzializatzen zituen. Semea, André Ramalho, gidoilaria da baita ere.

## Obrak

* Roseira Brava (1996)
* Vidas de Sal (1996-1997)
* A Grande Aposta (1997-1998)
* Olhos de Água (2001)
* Sonhos Traídos (2002).
* Tudo Por Amor (2002-2003)
* Saber Amar (2003).
* O Teu Olhar (2003–2004).
* Queridas Feras (2003–2004).
* Morangos com Açúcar (2003–2005).
* Mistura Fina (2004–2005).
* Fala-me de Amor (2006).
* Ilha dos Amores (2007).
* Flor do Mar (2008–2009).
* Happy Days 2010
* Anjo Meu (2011–2012).
* Doida Por Ti (2012–2013).
* A Única Mulher (2015–2017)
* A Herdeira (2017–2018)
* Prisioneira (2019)
* Prisioneira II (2019-2020)

## Kanpo estekak

* (Ingelesez):Maria João Mira IMDben
* Datuak: Q4144956
# Mafalda Mouzinho de Albuquerque

Mafalda de Miranda Mouzinho de Albuquerque Valejo, ezagunagoa Mafalda Mouzinho de Albuquerque izenez, goitizenez Rubén de Lara edo Modesta (Lisboa, Portugal, 1874ko abenduaren 9a - ib, 1952ko otsailaren 5a) portugaldar idazlea, poeta eta nobelagilea izan zen.

## Biografia

1874an jaio zen, Socorro izeneko parrokian, Lisboan, Mafalda Augusta Barbosa de Miranda de Seabra Jacques eta Fernando Luís Mouzinho de Albuquerqueren alaba. Medicia Mouzinho de Albuquerqueren ahizpa zen.

### Ibilbide artistikoa

Laster erakutsi zuen idazteko talentua, eta Tomás Ribeiro idazleak gazte-gaztetatik sartu zuen literatura-gizartean. Rubén de Lara edo Modesta goitizenekin ezaguna, bere lehen lana 1906an argitaratu zen eta azkena 1917an. Azken hau Dona Maria II Antzoki Nazionalean egin zen antzerki-lan bat sortzea izan zen 1918ko martxoaren 27an. Garai hartako prentsa periodikoak lagunduta, haren lanak arrakasta handia izan zuten aristokraziaren artean.
1952ko otsailaren 5ean hil zen, 77 urte zituela, santu-novo komentuan, Lisboako Santa Engrazia parrokian, uremia baten ondorioz. Abrantesko hilerrian lurperatuta dago, familiako hilobi batean.

## Lanak

Bere lanen artean, hauexek nabarmentzen dira:
* Contos (1906), D. João da CámaraREN hitzaurrearekin.
* Versos (1907), Cândido de Figueiredoren hitzaurrearekin.
* O Coração de Um Sábio (1908), eleberria.
* Um Rembrandt (1910), eleberria.
* Nevadas Penas (1913), bertsoak/poesia, Marcelino Mesquitaren hitzaurrearekin.
* O Ciúme (1917), drama, Dona Maria II Antzoki Nazionalean antzeztu zen 1918ko martxoaren 27an.

## Bizitza pertsonala

Bi aldiz ezkondu zen, lehena 1892ko martxoaren 17an, Ajudako parrokian, Lisboan, Vítor Augusto Chaves Lemos e Melorekin, eta, 1919an alargundu ondoren, 1942ko ekainaren 10ean , São Mamede parrokian, Lisboan, Manuel Augusto Soares Valejo doktorearekin eta 1943an berriro alargundu zen. Ez zuen ondorengorik izan.

## Erreferentziak

* ↑ "Escritoras Brasileiras, Galegas e Portuguesas", A. Lopes de Oliveira, Tip. Silva Pereira, 1.ª Edição, Braga, 1983, p. 134
* 1 2 3 "Mouzinho de Albuquerque - História e Genealogia", Fernando de Castro Pereira Mouzinho de Albuquerque e Cunha, Edição do Autor, 1.ª Edição, Cascais, 1971, Volume I, p. 155
* 1 2 "Grande Enciclopédia Portuguesa e Brasileira", Vários, Editorial Enciclopédia, Lisboa e Rio de Janeiro, Volume 18 Moura - Nuck, p. 52
* ↑ «D. Mafalda Mousinho de Albuquerque» O Occidente: Revista Illustrada de Portugal e do Extrangeiro (Hemeroteca Digital) 30-10-1907.
* ↑ «Livro de registo de óbitos da 1ª Conservatória do Registo Civil de Lisboa (31-12-1951 a 11-07-1952)» digitarq.arquivos.pt (Arquivo Nacional da Torre do Tombo).
* 1 2 "Anuário da Nobreza de Portugal - 2006", António Luís Cansado de Carvalho de Matos e Silva, Dislivro Histórica, 1.ª Edição, Lisboa, 2006, Tomo III, p. 1273

## Kanpo estekak

* Datuak: Q10322984
* Multimedia: Mafalda Mouzinho de Albuquerque / Q10322984
# Adomi zubia

Adomi zubia (ingelesez: Adomi Bridge) Ghanako hego-ekialdean dagoen arkudun zubi eseki bat da. Volta zubia deitu izan zitzaion hasieran, izan ere Volta ibaia zeharkatzen duen lehen zubi finkoa izan baitzen. N2 errepide nazionalak zeharkatzen du.
Ilargi erdiko arkua ikono bihurtu da eta Ghanako monetan eta zigiluetan agertzen da.

## Historia

Ghanak 1956an lortu zuen independentzia. 1953rako dagoeneko Volta zubia eraikitzeko erabakia hartua zegoen, Senchi herriko ferry zerbitzua gainezka egina zegoen eta ohikoak izaten ziren egunetako atzerapenak.
Zubia kokatzeko Atimpoku herria aukeratu zuten egokitzat. Sir William Halcrow & Partners injeniariek diseinatu zituzten inguratzeko errepideak eta zubia zeharkatzen zuen zatia, eta Freeman Fox & Partners izan ziren arku bakarreko zubi esekia diseinatu zutenak. Dorman Long konpainiak eraiki zuen. 1955eko martxoan hasi ziren eraikuntza lanak eta 1957ko urtarrilean inauguratu zuen Kwame Nkrumahek, Ghana independenteko lehen presidenteak.
2014an zubia itxi egin zen konponketak egiteko eta 2015eko abenduan ireki zen berriz.

## Egitura

Zubiak 334 metrotako luzera du eta 11,9 metrotako zabalera. Bi zutabe ditu eta haien artean 245 metrotako distantzia dago. Ilargi erdiko itxura duen arku batek eusten dio egitura guztiari. Arkuak puntu gorenean 48,3 metrotako altuera du.

## Erreferentziak

* 1 2 (Ingelesez) «Adome Bridge (Adome, 1957)» Structurae (Noiz kontsultatua: 2024-10-19).
* ↑ (Ingelesez) Adomi Bridge - Navigate Ghana. 2023-12-27 (Noiz kontsultatua: 2024-10-19).
* ↑ (Ingelesez) «Mahama gets first ride on ‘new’ Adomi bridge [Photos»] Citi 97.3 FM - Relevant Radio. Always 2015-12-19 (Noiz kontsultatua: 2024-10-19).
* ↑ (Ingelesez) Adomi Bridge (Volta Bridge) - Sophia Apenkro Blog. 2024-01-25 (Noiz kontsultatua: 2024-10-19).

## Kanpo estekak

* Datuak: Q167088
* Multimedia: Adomi Bridge / Q167088
# Close (2022ko filma)

Close 2022ko Lukas Dhont belgikar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Léo eta Rémi 13 urteko mutikoak dira, bereizezinak. Betidanik izan dira lagunak, eta dena egiten dute elkarrekin. Intentsitate handiz bizi dute adiskidetsauna. Baina horren sendoa dirudien harremana kolokan jarriko da haurrak nerabezarora heldu ahala, ingurukoen begiradek ezartzen duten presioa dela eta. Izan ere, bi mutilen arteko adiskidetasunak zalantzak sortuko ditu haien sexualitatearen inguruan, eta haurtzarotik heldutasunerako bide horretan gazteek kudeatu ezingo duten egoera biziko dute.

## Aktoreak

* Eden Dambrine : Léo
* Gustav De Waele : Rémi
* Émilie Dequenne : Sophie
* Léa Drucker : Nathalie
* Igor Van Dessel : Charlie
* Kevin Janssens : Peter
* Marc Weiss : Yves
* Léon Bataille : Baptiste

## Erreferentziak

* ↑ «Maskulinitatearen zama» Berria 2022-11-19 CC BY-SA 4.0 lizentziapean.

## Kanpo estekak

* Datuak: Q107920304
* Multimedia: Close (film) / Q107920304